Z a p i s n i k
s 26. sjednice Vijeća Mjesnog odbora Vukomerec, 31. srppnja 2023. s početkom u 19:30 sati u prostorijama MS Vukomerec, Porečka 7a.
Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar
Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili poziv i materijale za sjednicu.
Predsjednik predlaže verifikaciju zapisnika s 25. sjednice i pita ima li kakvih primjedbi ili dopuna.
Primjedbi ni prijedloga nema te predlaže verifikaciju zapisnika.
Nakon provedenog glasovanja utvrđuje se da Vijeće jednoglasno verificira zapisnik s 25. sjednice VMO.
Predlaže sljedeći dnevni red za ovu sjednicu:

D N E V N I   R E D
1.         Godišnji izvještaj o izvršenju financijskog plana MO Vukomerec za 2022. godinu
2.	Donošenje mišljenja o raspolaganju zemljištem 
3.	Aktualna komunalna problematika
4.	Razno: izvješća, pitanja i prijedlozi.
moli članove da se izjasne o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja gore predloženi dnevni red.

Ad 1) Godišnji izvještaj o izvršenju financijskog plana MO Vukomerec za 2022. godinu
Pod ovom točkom predsjednik je upoznao Vijeće s godišnjim izvještajem te je isto jednoglasno usvojeno.
[bookmark: _GoBack](Godišnji izvj. o izvršenju financijskog plana MO Vukomerec za 2022. godinu prilog je ovom zapisniku.)

Ad 2) Donošenje mišljenja o raspolaganju zemljištem
Pod ovom točkom Vijeće je dalo jednoglasnu suglasnost na zahtjev gospođe Mare Čar o objedinjavanju katastarskih čestica.
Zaključak 
[bookmark: _Hlk130293187]o davanju mišljenja o mogućnosti raspolaganja građevinskim zemljištem na građevinskoj čestici koja se predlaže formirati od k.č.br. 2993/1 k.o. Peščenica i k.č.br.4929/1 k.o. Resnik u svrhu ishođenja Rješenja o utvrđivanju građevinske čestice za postojeće građevine
 
1. Vijeće Mjesnog odbora Vukomerec razmotrilo je zahtjev stranke Mare Čar zastupane po odvjetničkom uredu Tamara Mikac iz Zagreba za suglasnost Grada Zagreba u svrhu ishođenja Rješenja o utvrđivanju građevinske čestice za postojeće građevine na čestici koja će se formirati od k.č. 2993/1 k.o. Peščenica i dijela čestice k.č. 4929/1 k.o. Resnik

1. Vijeće Mjesnog odbora Vukomerec suglasno je sa zahtjevom stranke Mare Čar te nema strategijskog interesa u budućnosti za navedene katastarske čestice.

1. Ovaj Zaključak će biti dostavljen Vijeću Gradske četvrti Peščenica – Žitnjak na daljnje postupanje.

Ad 3) Aktualna komunalna problematika
Pod ovom točkom vodila se rasprava o nikad gorem komunalnom stanju u naselju.
Puno je zaostalog granja od nevremena i predsjednik je izvijestio članove da je o stanju upoznato komunalno redarstvo i Zrinjevac.

Vijeće jednoglasno donosi
Zaključak

o rješavanju aktualne komunalne problematike

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u od nadležnih gradskih tijela zatraži

· pronalaženje adekvatnog rješenja za postavljanje nadstrešnice na autobusnoj stanici Vukomerec-okretište u smjeru zapada (Ulica Vukomerec na potezu od Porečke ulice do kbr 53 (sjeverna strana - u smjeru zapada) -  nasuprot ugibališta autobusa s južne strane)

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 

Zaključak

o rješavanju aktualne komunalne problematike

3. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u od nadležnog gradskog ureda zatraži

· postavljanje zaštitnih stupića uz zapadnu stranu stambene zgrade na lokaciji   Porečka 7A – 7B tj. Fažanska 17A – 17B kako bi se onemogućilo nepropisno parkiranje automobilima u svrhu stvaranja slobodnog koridora hitnim službama.

4. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 



Ad 4) Razno: izvješća, pitanja i prijedlozi.
Vijećnici su izvješća primili na znanje.
Po iscrpljenju dnevnog reda predsjednik zaključuje sjednicu u 20 sati.

Zapisničar:
Vladimir Marenić
Predsjednik VMO Vukomerec
                                                                                                        Vladimir Marenić
KLASA:024-08/23-003/1414
URBROJ:5113-11-11/002-23-3
Zagreb, 31. srpnja 2023.
